Dusetų herbas

Dusetų herbas – pagrindinis Dusetų miesto ir Dusetų seniūnijos (Zarasų rajono savivaldybė) simbolis.

 Aprašas 

Sidabriniame skydo lauke dešiniojo kaspino vietoje trys raudoni bėgantys žirgai.

 Simbolika 

Heraldikos komisija pritarė dusetiškių nuomonei, kad miesto herbe turi būti žirgų simboliai – jau daugiau nei šimtmetį kiekvieną žiemą Dusetose ant Sartų ežero ledo arba šalia jo esančiame hipodrome vyksta tradicinės respublikinės ristūnų žirgų lenktynės. Sidabriniame herbo skydo fone pavaizduoti trys raudoni žirgai. Heraldikos kalboje žirgas – džiaugsmo, pergalės, gyvenimo jėgos, grožio ir greičio simbolis.Atributika. Zarasai.lt (tikrinta 2025-08-23).

 Istorija 

Herbą 1999 m. rugsėjo 28 d. dekretu Nr. 601 patvirtino prezidentas Valdas Adamkus.Valstybės žinios, 1999, Nr. 82-2430. Herbo etaloną sukūrė dailininkas Arvydas Každailis.

 Šaltiniai 

Herb
Kategorija:1999 m. patvirtinti Lietuvos gyvenviečių herbai
Kategorija:Zarasų rajono savivaldybės gyvenviečių herbai
Kategorija:Lietuvos miestų herbai